Vita:A Kürschák József Matematikai Tanulóversenyek eredményei

message: Valaki nagyon sok munkát tett abba, hogy egy nagy hagyományú versenyről legyen Wikipedia lap. Nagy bunkóságnak tartom, hogy valaki törlésre jelölte. 193.224.79.242 (vita) 2023. november 21., 13:20 (CET)
replies: text: Tökéletesen egyetértek; felháborító a javaslat. Érdemes belenézni az ötvenes-hatvanas évek díjazottjainak listájába, hogy ott milyen nevek találhatók.

text: Nagy Dénes Lajos, az MTA doktora (a fizikai tudomány doktora) Nagy Denes Lajos vita 2023. november 21., 13:25 (CET)

text: Teljesen érthetetlen a törlési javaslat! Ez egy méltán nagy hírű matematikaverseny. 2001:738:80E:B5F3:35A3:A685:C969:48DF (vita) 2023. november 21., 14:13 (CET)
Maga a verseny vitán felül fontos és idevaló, a cikk azonban nem jó. A díjazottak listája nem enciklopédikus adat. Ha meg azt kivesszük, nem marad szinte semmi. Felháborodás helyett érdemesebb feljavítani a cikket, akkor nem jut eszébe senkinek a törlés. A javaslat nem a versenyről, hanem a cikkről szól. Bináris ide Kelt: Wikipédia,  2023. november 21., 14:21 (CET)

text: Ha a nyertesek listaja nem enciklopedikus adat, akkor nem ertem, hogy mire valo egy enciklopedia? Ha engem erdekel, hogy a hatvanas evek elejen mondjuk ki nyert fontos versenyeket akkor azt ne a wiki-ben keressem eloszor? Hisz a wikipedia is tele van peldaul eletrajzokkal. Akkor azokat is torolni kellene, kiveve ha a szerzo megspekeli a Pszt! magazinba valo sztorikkal?

text: Soukup Lajos, az MTA doktora,  Renyi Intezet, a Halmazelmelet, Topologia es Logika  osztaly vezetoje. Lajossoukup vita 2023. november 21., 16:07 (CET)

text: Én sem értem: miért nem enciklopédikus adat? Ha a nyertesek listája nem tartozik a versenyhez, akkor micsoda tartozik oda? Kornai András (MTA doktora). AndrasKornai vita 2023. november 21., 18:41 (CET)

text: Az világos, hogy magáról a versenyről szóló részt bővíteni kell, de maga a nagy munka a díjazottak összeszedése és ezt valaki megcsinálta. A Fizikai Nobel-díj lapon is a legnagyobb részt a Nobel díjasok felsorolása teszi ki. 2A01:36D:120:69FC:A1F1:38E5:3590:8B38 (vita) 2023. november 21., 20:54 (CET)

text: Ha a különböző sportversenyek eredményei és  versenysportolók karrier állomásai beleférnek a Wikipediába, akkor ez miért nem? Persze ez is egy értékítélet. Vamos vita 2023. november 21., 21:07 (CET)

text: Idézlek: Maga a verseny vitán felül fontos és idevaló... Tehát elismerted a "verseny" kifejezést.

text: Ezzel saját magad alá vágtad a fát, mert ha igazad lenne (indirekt bizonyítás!), akkor törölni kellene az összes sport tárgyú szócikket. Olimpia, Forma 1 stb... sem lehetne a Wikipédián? 84.3.248.220 (vita) 2023. november 22., 08:13 (CET)
replies: text: :Próbáld meg értelmezni, amit írtam, és elhinni, hogy azt írtam, amit gondoltam. Fölösleges olyan dolgokon vitázni, amit nem írtam (mert nem is gondolok). Ne keress ellenséget, ahol nincs. Bináris ide Kelt: Wikipédia,  2023. november 22., 08:48 (CET)
Jó, visszakozom, mondjuk határeset. Tényleg jobban venné ki magát, ha magából a cikkből vagy egy másik cikkből derülne ki, hogy miről nevezetes és miért fontos ez a verseny, és nem törlési megbeszélésen kellene bizonygatni. Azt továbbra is tartom, hogy az enciklopédia elsődleges célja, hogy az átlagos olvasó láthassa, mit érdemes tudni erről a versenyről. Mert hogy páran örülnek, hogy itt össze van szedve a lista, az nagyszerű, de ez egy szűk kört érdekel. Mi mindenkinek készítünk enciklopédiát, és ami nektek triviális, az másnak nem az, lásd a tmb-t, ahol iskolai versenynek nézték. Miért? Mert nem derül ki róla a cikkből, hogy mi ez. Bináris ide Kelt: Wikipédia,  2023. november 21., 22:35 (CET)

text: Kétségtelen, hogy a téma bővítést igényel. Én viszont szeretném megragadni a páratlan alkalmat, hogy a magyarországi matematika ennyi jeles képviselője megjelent itt, és biztatnálak benneteket, hogy vagyetek részt a Wikipédia matematikai részének bővítésében. Milyen frankó lenne, ha maga Soukup Lajos magyarázná itt el a nagyérdeműnek, hogy mik azok az szétválasztási axiómák, vagy Kornai András írna valamit a természetes nyelvek feldolgozásáról! -- Malatinszky vita 2023. november 21., 23:10 (CET)
A törlési megbeszélést lezártam. A cikk megmaradt. --Malatinszky vita 2023. november 21., 22:37 (CET)
thread_title:  Ne töröljék ezt a lapot! 

message: Nem lehetne ezeket a hosszú felsorolásokat összecsukható táblázatokba rakni? A sorok felépítése is ilyet igényelne. VitaSzerkesztő:Tombenko 2023. november 22., 10:46 (CET)
Ekkora táblázatok könnyen hazavágják a kevésbé életerős számítógépeket. Bináris ide Kelt: Wikipédia,  2023. november 22., 11:01 (CET)
replies: text: Évenkénti bontásban gondoltam, mert így meg elég körülményes adott évet kikeresni. Esetleg évenkénti szakaszolás? VitaSzerkesztő:Tombenko 2023. november 22., 11:14 (CET)
replies: text: :Én is így értettem, mert az összes táblázat ugyanolyan sok, pláne ha az egész lapot nyitjuk meg szerkesztésre. Viszont az évenkénti szakaszolás táblázat nélkül mindenképpen hasznos. Bináris ide Kelt: Wikipédia,  2023. november 22., 11:47 (CET)
thread_title:  Hosszú listák 

message: Úgy látom, lezárásra került a TMB maradással. Ez ellen alapvetően nem is lenne semmi kifogásom, ha a cikk komolyabb fejlődésen, forrásoláson esett volna át, és igazolásra került volna a nevezetessége. Azonban úgy látom, hogy:
# a cikkhez egy fia új forrás sem lett hozzáadva, továbbra sincs benne semmilyen független forrás, ugyanúgy, mint a TMB megnyitásának pillanatában;
# alig több mint 24 óra után lezárásra került, mikor az irányelvek szerint minimum 5 napig nyitva szokás tartani a TMB-ket;
# továbbra sem lett alátámasztva, mi indokolja a verseny helyezettjeinek a külön cikket; a tömeges felháborodás nyomán abban született egyetértés hogy a verseny maga nevezetes (amelyről egyébként nincs cikk) – arról korántsem, hogy egy minden helyezést vagy dicséretet elért résztvevőt felsoroló lista is nevezetes lenne önmagában.
Összességében úgy veszem észre, hogy azért lett maradósra zárva, mert hirtelen, ki tudja honnét, megjelent sok szerkesztő, akik mind háborogtak egy sort a dilettantizmuson, amiért törlésre merészeltem jelölni a cikket, és győzött a népakarat. Az meg mellékes, hogy a cikk létjogosultságát semmivel nem sikerült alátámasztani, semmilyen független forrás nem lett hozzáadva, és a felhördülő tömeg semmit nem tett hozzá a cikkhez, csak verte az asztalt a TMB-n. Szomorú. Tulajdonképpen akkor miért is vannak irányelveink? – XXLVenom999 vita 2023. november 22., 17:48 (CET)
replies: text: "Ki tudja, honnét" - írod.

text: Nem bonyolult megfejteni. Ha beírod a keresőbe, hogy "Kürschák József Matematikai Tanulóverseny" lesz egy csomó (uszkve 3000) találatod, amit elolvashatsz, és akkor megérted a jelentőségét. Ez egy kiemelkedően fontos matematikai verseny, és a matematikus társadalom részéről jött a tiltakozás a törlési szándékod ellen. Ha valami érdektelen témáról lett volna szó, akkor nem jelent volna meg ez a sok ember.

text: Legegyszerűbb elfogadnod, hogy ez bizonyt sokaknak fontos, még ha te magad nem is tartozol közéjük. Másnak sincs baja azzal, hogy a számodra fontos témákról létezik Wikipaedia szócikk. Hegelaci vita 2023. november 22., 19:58 (CET)

text: Azt hiszem, a TMB lezárásakor elég jól megindokoltam, hogy miért jártam el úgy, ahogy eljártam. A „népharag” igazán nem volt itt faktor, és hadd tegyem hozzá, egyáltalán nem örülök annak a hangnemnek, amivel neked mentek a felháborodott matematikusok: azzal együtt, hogy úgy gondolom, tévedés volt törlésre jelölni ezt a lapot, szeretném, ha a Wikipédián megmaradna az a szellem, hogy lehet tévedni anélkül, hogy az embernek leharapnák a fejét.

text: Mindezek után ha továbbra is vitatod az eljárásom helyességét, megteheted, hogy az Adminisztrátorok üzenőfalán kéred a többi adminisztrátort, hogy vizsgálják felül a lezárást, és szükség esetén nyissák meg újra a törlési megbeszélést. -- Malatinszky vita 2023. november 22., 23:00 (CET)

text: Köszönöm a válaszod. Eszemben sincs "újranyitni" az ügyet, természetesen elfogadom a döntést, és már azért is köszönetet mondok, hogy foglalkoztál ezzel a TMB-vel (külön örömteli és tiszteletre méltó, ahogy igyekeztél maradásra bírni a matematikusokat mint szerkesztőket), csupán arra kívántam rámutatni, hogy kissé túl gyorsnak találtam a lezárást, valamint hogy a cikk nem lett kellően forrásolva. Ezt persze a TMB lezárása után is meg lehet tenni, szóval igazából nincs semmi gond.

text: Köszönöm válaszod. Valóban, úgy tűnik kissé (vagy inkább eléggé) félreérthető voltam a TMB során: szeretném leszögezni, hogy egyáltalán nem gondolom azt, hogy a matematika ne lenne fontos. Nagyon is fontosnak tartok minden tudományterületet, és bár azt készséggel elismerem, hogy nem vagyok szakértője a témának, mindazonáltal én lennék a legboldogabb, ha a tudományos témák kellő alapossággal ki lennének dolgozva a magyar Wikipédián. Azt is készséggel elfogadom, hogy ez a matematikai verseny fontos és jelentős eseménye a magyar matematikai szcénának - és ha ez így van, akkor mea culpa, és természetesen legyen róla szócikk. De itt még mindig nem magáról a versenyről szólt a TMB, hanem annak a bizonyos helyezettjeit és "dicséreteseit" felsoroló listáról, amely még mindig nem kapott független forrásokat. Természetesen ettől függetlenül nem bolygatom tovább a témát, ha ennyi embernek ennyire fontos, akkor természetesen nem fogok ragaszkodni foggal-körömmel az eltávolításához. Az viszont továbbra sem ártana, ha sikerülne javítani és forrásolni a cikken, meg főleg ha maga a verseny cikke elkészülne, hogy a laikusok (mint én) is láthassák, miben is áll a jelentősége. – XXLVenom999 vita 2023. november 27., 00:03 (CET)
thread_title:  A lezárt TMB-hez